**ΔΙΕΥΚΡΙΝΙΣΕΙΣ ΓΙΑ ΤΗΝ ΠΡΟΑΓΩΓΗ ΤΩΝ ΜΑΘΗΤΩΝ ΣΤΟ MYSCHOOL**

Η προαγωγή των μαθητών στο MYSCHOOL, εφόσον έχετε ολοκληρώσει την καταχώριση της βαθμολογίας του Γ΄ τριμήνου, περιλαμβάνει δυο βήματα για όλες τις τάξεις και ένα τρίτο, μόνο για την ΣΤ΄. Και τα τρία βήματα βρίσκονται στo ΜΑΘΗΤΕΣ – ΕΚΔΟΣΗ ΑΠΟΤΕΛΕΣΜΑΤΩΝ. Είναι τα ακόλουθα:

**ΒΗΜΑ 1 – ΑΡΧΙΚΟΠΟΙΗΣΗ ΕΚΔΟΣΗΣ ΑΠΟΤΕΛΕΣΜΑΤΩΝ** (μέχρι και το σχολικό έτος 2017-2018 ονομαζόταν «Ενημέρωση διαγωγής»).

**ΒΗΜΑ 2 – ΤΕΛΙΚΗ ΕΠΙΔΟΣΗ (ΓΕΝΙΚΑ ΑΠΟΤΕΛΕΣΜΑΤΑ).**

Το τρίτο αφορά, όπως προαναφέρθηκε, μόνο την ΣΤ΄ τάξη και είναι η **ΕΝΗΜΕΡΩΣΗ ΑΡΙΘΜΩΝ ΠΡΩΤΟΚΟΛΛΟΥ** - όπου «αριθμός πρωτοκόλλου» είναι ο αριθμός του μαθητή στο Βιβλίο Πιστοποιητικών Σπουδής (Β.Π.Σ.).

**Η προαγωγή των μαθητών στο MYSCHOOL είναι απαραίτητη, για να μπορέσετε:**

1. Να εκτυπώσετε τους τίτλους προόδου και σπουδών.

2. Να ανεβάσετε τους μαθητές στο επόμενο σχολικό έτος.

3. Να δηλώσετε στο σύστημα σε ποιο Γυμνάσιο (δημόσιο ή ιδιωτικό) θα συνεχίσουν τη φοίτησή τους οι μαθητές της ΣΤ΄ τάξης.

**Κάτι τελευταίο αλλά πολύ σημαντικό**: Αν μετά την προαγωγή επέμβετε στις απουσίες ενός μαθητή ή τροποποιήσετε τους βαθμούς του, η προαγωγή του ακυρώνεται κι έτσι δε θα τον βλέπετε όταν θα έρθει η ώρα να τον φέρετε στο νέο σχολικό έτος. Στην περίπτωση αυτή θα πρέπει να επαναλάβετε τη διαδικασία.

Πληροφορίες : Ελένη Ζώνιου 26510-77697

Από τη Διεύθυνση ΠΕ Ιωαννίνων